# Grey's Anatomy

Grey's Anatomy (euskaraz: «Greyren Anatomia») Shonda Rhimesek sortutako telesail estatubatuarra da. 2005eko martxoaren 27an estreinatu zen ABCren eskutik; handik geroztik 19 denboraldi igorri dira. Fikziozko Grey Sloan Memorial ospitalean (hasieran Seattle Grace Hospital eta ondoren Seattle Grace Mercy West deitua) dauden barneko medikuen, egoiliarren eta euren aholkularien bizitzaz aritzen da telesaila, prestakuntza medikoa eta bizitza pertsonala mantentzearren ezinezkoa egiten dutelarik. Seattle-n kokatua egon arren, telesaila Kaliforniako Los Angeles eta Kanadako Vancouverren dago grabatuta.
Telesailak arrakasta komertziala eskuratu du, baita goraipamenezko kritikak ere. Lehenengo atala 16,25 milioi ikuslek ikusi zuten eta lehenengo denboraldiaren amaiera 22,22 milioik. Bigarren eta hirugarren denboraldiek ikusle-kopuru altuenak lortu zituzten, batezbesteko 19 milioi ikuslerekin. Telesailak, batez ere bigarren eta hirugarren denboraldietan, sari ugari jaso ditu, horien artean drama telesail hoberenari Urrezko Globo Saria 2006an, bi Emmyrako proposamen 2006an eta 2007an eta beste sari eta izendapen emanaldi batzuk idazkera eta zuzendari-karguengatik. Momentuz lau Emmy sari lortu ditu.

## Aktoreak eta pertsonaiak
### Mediku egoiliarrak

| Pertsonaia | Aktorea | Hari buruz |
| Meredith Grey | Ellen Pompeo | Zirujau entzutetsu baten alaba izanik, Meredith telesailaren protagonista da. Dereken neska-laguna da eta pasarte bakoitzaren kontatzailea. Bere ama, goi-mailako doktore ezaguna alzheimerrak hiltzen du. Bere bizitzan agertzen da berriro aita, berarekiko harremana galdutzat ematen zuena, eta aitaren aldetik soilik ahizpa den Lexie ospitalean barneko mediku bezala sartzen da. Hainbat tirabiren ostean Derekin ezkontzen da eta Zola izeneko neskatila alabatzat hartzen dute. |
| Cristina Yang | Sandra Oh | Meredithen lagunik onena da, egoiliarra bera bezala eta “kirurgiaren yonki” oso lehiakorra. Isekaria da, ausartia, hotza, ameslaria eta harroputza. Burke doktorearen bikotea izan zen, eta azkenean aldarean huts egin zion. Bosgarren denboraldian Dr.Owen Hunt trauma-buruaz maitemintzen eta harekin ezkondu. Zazpigarren denboraldian kirurgia ustea erabakitzen du tiroketaren ondorioz emandako ondorio psikologikoengatik. Ondoren Seattle Grace ospitalera bueltatzea erabakitzen du eta haurdun gelditzen da. Owenek semea eduki nahi du baina Cristinak ez, baina eztabaida handi baten ondoren abortatzeko erabakiaren alde egiten du. |
| Alex Karev | Justin Chambers | Ahozabal, desatsegina eta harroputza da baina bere alde sentimentala ere badu. Sexu obsesioak joa dago. Hainbat amodio-aferak izan ditu ospitaleko neska batzuekin Izzie, Addison edo Lexierekin. Rebecca izeneko gaixo amnesikoaz maintemindua egon zen denbora batez baina berez beti egon izan da Izziez maitemindua. |
| Lexie Grey | Chyler Leigh | Meredithen haurriderdia da aitaren aldetik. |
| Jackson Avery | Jesse Williams | |
| April Kepner | Sarah Drew | |

### Zirujauak

| Pertsonaia | Aktorea | Hari Buruz |
| Derek Shepherd | Patrick Dempsey | Oso neurokirurjau famatua da. New Yorketik Seattlera joan zen bizitzera Addison, bere emazteak Mark Sloanekin adarrak ipini ostean. Lehenengo momentutik Meredithez maitemintzen da eta hirugarren denboraldiaren amaieran Kirurgia Buru izateko aukerari uko egiten dio bere nagusiaren ezkontza nola joan zen ikusita. “McDreamy” gisa ezagutua da nesken artean bere erakargarritasunagatik. Bosgarren denboraldian Meredithekin ezkontzen da eta seigarren denboraldiaren erdialdera Richard ordezten du. Denboraldiaren amaieran bala-tiro bat jasotzen du bularrean eta horrek bizitzaren inguruan hausnartzera eramaten du, eta beraz kargua utzi eta neurokirurjiara bueltatzen da. Zazpigarren denboraldian ume bat adoptatzen dute baina hainbat arazoren ondorioz umea kentzen diete eta Derekek ihes egiten du. Zortzigarren denboraldian berriro elkartzen dira eta Zola berreskuratzen dute. |
| Owen Hunt | Kevin McKidd | |
| Richard Webber | James Pickens Jr. | |
| Miranda Bailey | Chandra Wilson | Bostak (Meredith, Cristina, Alex, Izzie, George) lehenengo urteko barneko mediku gisa sartu zirenean, Bailey izan zen haien egoiliarra. Bananduta dago eta ume txiki bat du. “Nazi” ezizenaz ezagutua da, berebiziko izaera duelako eta horrek ospitaleko zirujau onenetarikoa izatera bultzatzen du. Seigarren denboraldian Mercy Westekin egindako fusiotik anestesista bat ezagutzen du eta berarekin harremanatzen da baina ez du asko irauten behar-beharrezko momentuan ez diolako laguntza ematen. |
| Callie Torres | Sara Ramírez | |
| Mark Sloan | Eric Dane | |
| Arizona Robbins | Jessica Capshaw | |
| Teddy Altman | Kim Raver | |

### Beste batzuk

| Pertsonaia | Aktorea | Hari buruz |
| Thatcher Grey | Jeff Perry | Meredith eta Lexieren aita da. |
| Adele Webber | Loretta Devine | Richard Webberren emaztea. |
| Sydney Heron | Kali Rocha | |
| Eli | Daniel Sunjata | Baileyrekin harreman sentimentala duen erizaina da. |
| Ben Warren | Jason Winston George | Baileyrekin harreman sentimentala duen anestesiatzaile bat da. |

### Telesaila utzi dutenak

* George O'Malley (T. R. Knight)
* Preston Burke (Isaiah Washington)
* Isobel "Izzie" Stevens (Katherine Heigl)
* Denny Duquette (Jeffrey Dean Morgan)
* Addison Montgomery (Kate Walsh)
* Ellis Grey (Kate Burton)
* Finn Dandrige (Chris O'Donnell)
* Ava (Elizabeth Reaser)
* Erica Hahn (Brooke Smith)
* Reed Adamson (Norah Zehetner)
* Charles Percy (Robert Baker)
* Andrew Perkins (James Tupper)
* Robert Stark (Peter MacNicol)
* Henry Burton (Scott Foley)

## Denboraldiak
### Lehenengo denboraldia: 2005

Denboraldiak 9 kapitulu ditu (herrialde batzuetan 14 igorri ziren). 2005eko martxoaren 27an hasi zen eta maiatzaren 22an bukatu. Lehenengo denboraldi honetan Meredithen, Cristinaren, Izzieren, Georgeren eta Alexen laneko lehenengo egunak ikusten dira. Guztiak Baileyren agindupean daude.

### Bigarren denboraldia: 2005 - 2006

Denboraldia irailaren 2005eko irailaren 25ean hasi zen eta 2006ko maiatzaren 14an bukatu. Denboraldia Meredith Shepherden maitalea zela konturatzen denean hasten da, baina Shepherdek argi uzten dio bere emaztea bere lagunik onena zen eta Sloanekin ez leiala izan zela. Denny Duquette izeneko gaixo bat heltzen da ospitalera eta Izzie hartaz maitemintzen da. Georgek Callie Torres egoiliarra ezagutzen du eta bikote egiten dira. Bailey ordea haurdun gelditzen da eta kirurgia-buru den Richard ere bere iraganari aurre egin behar izango dio. Addisonek ospitalean postu bat lortuko du eta bere senarra berreskuratzen saiatuko da. Denboraldia Denny Duquetteren heriotzarekin bukatzen da, Izzieren bikotekidea zena eta ezkontzeko zorian egonik.

### Hirugarren denboraldia: 2006 - 2007

Derekek, behin jada Addisonez banandua egonik, Meredithekin erlazio bat hasten du. Georgeren aitaren heriotzaren ostean George Callierekin ezkontzen da eta Burkek Cristinari ezkontzeko eskatzen dio. Meredith hiltzeko zorian dago ferry batek izandako istripu bateko bidaiariei laguntzeagatik; izatez Derekek uste du bere neska-lagunak ez duela bizitzearen aldeko esfortzurik egin.

### Laugarren denboraldia: 2007 - 2008

Denboraldia Cristina aldarean huts egiten diotenetik 17 egun geroago hasten da. Egoiliarrak izateko azterketa gainditu ondoren, Meredith, Cristina, Alex eta Izziek euren barneko medikuak ezagutzen dituzte azkenean. Georgek aldiz ez du azterketa gaindituko eta errepikatu behar izango du.

### Bosgarren denboraldia: 2008 - 2009

Derek eta Meredithen aldi berri bat hasten da. Derek etxez aldatzen da eta Meredithekin eta Alex eta Izzierekin bizitzera joaten da. George azterketa egiteko prestatuta dago eta gaindituko du. Cristinak Owen Huntekin (traumatologiako buru dena) harreman bat hasiko du Alex eta Izzieren antzera. Aldiz, Izziek bere mutil-lagun hilarekin haluzinazioak izango ditu. Azkenean minbizia duela ohartuko da. Derekek Meredithi ezkontzeko eskatzen dio, baina Izzieren egoera ikusita itxarotea erabakitzen dute, izan ere Alexek eta berak ere gauza bera nahi zutelako. Lexiek eta Sloanek harreman egonkorra izatea lortzen dute eta Georgek ospitalean lan egiteari uztea erabakitzen du armadan lan egiteko. Calliek Erica utzi ondoren Arizona Robbinsekin hasten du erlazio berri bat, zeinek bai Baileyri zein Alex Karevi pediatriaren garrantzia erakutsiko dien. Azkenengo kapituluan emakume baten bizitza salbatzeagatik autobus batek harrapatutako gizon desitxuratu bat heltzen da ospitalera. Azkenean Meredith George dela konturatzen da eta denboraldia bera eta Izzieren bizitza eta heriotzaren arteko egoerarekin bukatzen da.

### Seigarren denboraldia: 2009 - 2010

Seigarren denboraldia 2009ko irailaren 24an estreinatu zen Estatu Batuetan. Izzie bizi da eta Georgeren heriotzaren ostean bakoitzak ahal duen moduan aurre egiten saiatzen da. Meredith eta Derekek aro berri bat hasten dute eta Cristinak Owenekin duen harremana arriskuan ikusiko du beraren oso laguna izan zen Teddy Altmanen etorrerarekin, zirujau kardio-toraziko berria izango dena. Richardek Seattle Grace lehenengoa izateko ahalegin guztiak egiten ditu, horregatik bere lehiakidearekin fusionatuko du ospitalea, Mercy Westekin, baina jasotako presioak berriro alkoholiko bihurtzen du. Honen ostean kaleratze asko egongo dira, Izzierena barne, Alexekin behin betikoz bukatuz. Bitartean Sloani 18 urteko umedun alaba etorriko zaio laguntza eske. Izzieri bere harremanean oztopo handia suertatuko zaio. Horrez gain Derek eta Richardek zeukaten harremana aldatuko da, neurozirujauarentzat kirurgiako burua ez baitabil zuzen aritzen. Juntak kargua utz dezala eskatzen dio eta hori horrela Derek kirurgia-buru bihurtzen da.

### Zazpigarren denboraldia: 2010 - 2011

Callie zirujau ortopedikoa da, oso emakume indartsua eta independentea. Calliek egoiliar-burutzaren postua eskuratzen du denbora gutxiz baina ez da aurrera eramateko gai eta kargua Baileyren eskura pasatzen da. Erica Hahnekin amodiozko harremana izaten du eta ospitaletik ihes egin eta gero Arizona Robbinsekin egotera pasatzen da. Mercy West eta Seattle Graceren arteko fusioa baino lehenago azken honetatik egozten dute eta Mercy Westen kontratatu. Denbora gutxi egongo da lehen zeukan postua berreskuratu nahi duelako eta azkenean lortzen duelako. Seigarren denboraldian Arizonarekin bukatzen du bere harremana hark seme-alabak izan nahi dituelako eta berak ez. Zazpigarren denboraldiko lehenengo kapituluan Calliek Arizonari elkarrekin bizitzeko proposamena egiten dio baina pediatrak Afrikan lan egiteko beka bat onartzen du eta harremanarekin amaitzen dute.

## Telesailaren soinu-banda
### Lehenengo diskoa

2005eko irailaren 27an argitaratu zen.
* The Postal Service - Such Great Heights
* Róisín Murphy - Ruby Blue
* Maria Taylor - Song Beneath the Song
* Tegan and Sara - Where Does the Good Go?
* Mike Doughty - Looking at the World from the Bottom of a Well
* Get Set Go - Wait
* The Eames Era - Could be Anything
* Rilo Kiley - Portions for Foxes
* Joe Purdy - The City
* Medeski, Martin & Wood - End of the World Party
* Ben Lee - Catch My Disease [Live]
* The Ditty Bops - There's a Girl
* The Radios - Whatever Gets You Through Today
* Inara George - Fools in Love
* Psapp - Cosy in the Rocket

### Bigarren diskoa

2006ko irailaren 12an argitaratu zen.
* The Fray - How to Save a Life
* Moonbabies - War on Sound
* Jim Noir - I Me You're
* Ursula 1000 - Kaboom!
* Anya Marina - Miss Halfway
* Jamie Lidell - Multiply
* KT Tunstall - Universe & U
* Metric - Monster Hospital
* Gomez - How We Operate [Radio Edit]
* Kate Havnevik - Grace
* The Chalets - Sexy Mistake
* Gran Bel Fisher - Bound by Love
* Get Set Go - I Hate Everyone [Clean Version]
* Foy Vance - Homebird
* Snow Patrol - Chasing Cars [Acoustic Version]

### Hirugarren diskoa

2007ko irailaren 11an argitaratu zen.
* Peter, Bjorn & John - Young Folks
* The Bird and the Bee - Again & Again
* The Jealous Girlfriends - Something in the Water
* Feist - Sealion
* Bill Ricchini - "A Cold Wind Will Blow Through Your Door
* Grace Potter & The Nocturnals - Falling Or Flying
* Koop - Come To Me
* Jesus Jackson - Running On Sunshine
* Robert Randolph|Robert Randolph & the Family Band - Ain't Nothing Wrong With That
* Paolo Nutini - Million Faces
* Mat Kearney - Breathe In Breathe Out
* Gomez - Moon and Sun
* John Legend - Sun Comes Up
* Ingrid Michaelson - Keep Breathing
* Brandi Carlile - The Story

### Grey's Anatomy - the music event

Diska honetako abesti guztiak zazpigarren denboraldiko hamazortzigarren kapituluan abestuak dira.
* Snow Patrol - Chasing Cars
* Anna Nalick - Breath (2AM)
* Gomez - How we operate
* Get Set Go - Wait
* Jesus Jackson - Runnin' on sunshine
* KT Tunstall - Universe & U
* Kate Havnevik - Grace
* The Fray - How to Save a Life
* Brandi Carlile - The Story

## Sariak
### Irabazitako Sariak

Urrezko Globo Sariak:
* Bigarren mailako aktorerik onena: Sandra Oh (2006)
* Drama telesail onena: Greyren Anatomia (2007)
Emmy Sariak:
* Drama telesaileko bigarren mailako aktore: Katherine Heigl (2007)
Aktoreen Sindikato Sariak:
* Drama telesaileko aktorerik onena: Sandra Oh (2006)
* Drama telesaileko aktorerik onena: Chandra Wilson (2007)
* Antzezle-zerrendarik onena: Greyren Anatomia (2007)
People's Choice Awards:
* Telebistako aktorerik onena: Patrick Dempsey (2007)
* Telesail Onena: Greyren Anatomia (2007)
* Telebistako aktorerik onena: Patrick Dempsey (2008)
* Telebistako aktorerik onena: Katherine Heigl (2008)
* Agerraldirik onena: Chandra Wilson (2008)
* Telebistako aktore onena: Katherine Heigl (2010)

### Hautagaiak

Emmy Sariak
* Drama telesaileko bigarren mailako aktore: Sandra Oh (2005)
* Drama telesail onena: Greyren Anatomia (2006)
* Drama telesaileko bigarren mailako aktore: Sandra Oh (2006)
* Drama telesaileko bigarren mailako aktore: Chandra Wilson (2006)
* Drama telesaileko bigarren mailako aktore: Sandra Oh (2007)
* Drama telesaileko bigarren mailako aktore: Chandra Wilson (2007)
* Drama telesaileko bigarren mailako aktore: Katherine Heigl (2007)
* Drama telesaileko bigarren mailako aktorea:T.R. Knight (2007)
* Drama telesail onena: Greyren Anatomia (2007)
* Drama telesaileko bigarren mailako aktore: Sandra Oh (2008)
* Drama telesaileko bigarren mailako aktore: Chandra Wilson (2008)
* Drama telesaileko bigarren mailako aktore: Sandra Oh (2009)
* Drama telesaileko bigarren mailako aktore: Chandra Wilson (2009)
Urrezko Globo Sariak:
* Drama telesail onena: Greyren Anatomia (2006)
* Dramazko telesaileko aktorerik onena: Patrick Dempsey (2006)
* Dramazko telesaileko aktorerik onena: Sandra Oh (2006)
* Dramazko telesaileko aktorerik onena: Patrick Dempsey (2007)
* Dramazko telesaileko aktorerik onena: Ellen Pompeo (2007)
* Dramazko telesaileko aktorerik onena: Katherine Heigl (2007)
Aktoreen sindikatuaren Sariak :
* Drama telesailetako aktorerik onena: Patrick Dempsey (2006)
People's Choice Awards:
* Drama telesail onena: Greyren Anatomia (2009)
* Drama telesaileko aktorerik onena: Patrick Dempsey (2009)
* Drama telesail onena: Greyren Anatomia (2010)
* Drama telesaileko aktorerik onena: Patrick Dempsey (2010)
* Telesail dramatikorik onena: Greyren Anatomia (2011)
* Drama telesaileko aktorerik onena: Patrick Dempsey (2011)
* Drama telesaileko aktorerik onena: Sandra Oh (2011)
* Telebistako doktore faboritoena: Patrick Dempsey (2011)
* Telebistako doktore faboritoena: Sandra Oh (2011)
* Telebistako doktore faboritoena: Ellen Pompeo (2011)
* Telesail dramatikorik onena: Greyren Anatomia (2012)
* Drama telesaileko aktorerik onena: Patrick Dempsey (2012)
* Drama telesaileko aktorerik onena: Ellen Pompeo (2012)

## Kanpo estekak

* Orrialde Ofiziala ABCen (Ingelesez)
* Orrialde ofiziala FOX Espainiako webgunean (Gaztelaniaz)
* Orrialde ofiziala Cuatroren webgunean (Gaztelaniaz)
* Datuak: Q438406
* Multimedia: Grey's Anatomy / Q438406